Εύη Αγγελακοπούλου

Ο ΚΟΣΜΟΣ ΘΑ ΑΛΛΑΞΕΙ ΜΑΖΙ ΣΟΥ

2012

**Βιογραφικό**

Η Εύη Αγγελακοπούλου, γεννήθηκε το 1981 στην Πάτρα, όπου και μεγάλωσε. Σπούδασε στο Τ.Ε.Ι Κοινωνικής Εργασίας στην ίδια πόλη. Εργάζεται ως dj και ραδιοφωνική παραγωγός. Στο παρελθόν δημοσίευσε άρθρα, σε περιοδικά και εφημερίδες της πόλης της, ενώ σήμερα γραφεί στο blog της.

**Σύνοψη**

Ένα νεαρό κορίτσι, η Νεφέλη δεν είναι αυτό που φαίνεται. Θα το καταλάβουν αυτό οι γείτονες της;

**Περίληψη**

Η νεφέλη, έχει νοικιάσει ένα διαμέρισμα σε μία παλιά πολυκατοικία στο κέντρο της Αθήνας. Στο ακριβώς απέναντι διαμέρισμα, μένει μια περίεργη και κουτσομπόλα γειτόνισσα, η οποία την παρακολουθεί συνεχώς από το ματάκι της πόρτας. Σχεδόν κάθε μέρα, βλέπει ηλικιωμένους να επισκέπτονται για λίγη ώρα την Νεφέλη. Ώσπου μια μέρα, βλέπει τον ξάδελφο της να βγαίνει από το διαμέρισμα της Νεφέλης και έρχεται αντιμέτωπη με την πραγματική αλήθεια.

**1.ΕΞΩΤ./ΠΕΖΟΔΡΟΜΙΟ ΠΟΛΥΚΑΤΟΙΚΙΑΣ/10 ΤΟ ΠΡΩΙ**

*Η Ελένη, (65 χρονών περίπου) έχει μόλις επιστρέψει από τα πρωινά της ψώνια και κρατάει δύο σακούλες στα χέρια. Η κάμερα μας δείχνει να ψάχνει τα κλειδιά μέσα στην τσάντα της, μπροστά ακριβώς από την είσοδο της πολυκατοικίας. Εκείνη την στιγμή εμφανίζεται η Μαρία. Γειτόνισσα του πρώτου ορόφου.*

 ΜΑΡΙΑ:

Καλημέρα Ελένη μου.

*Και ανοίγει την πόρτα της πολυκατοικίας με τα κλειδιά που κρατούσε ήδη στα χέρια της.*

ΕΛΕΝΗ:

Καλημέρα Μαρία μου. Να ‘σαι καλά που άνοιξες. Όταν θες δεν τα βρίσκεις αυτά τα κλειδιά. Αν και καμιά μέρα θα την βρούμε σπασμένη αυτή την πόρτα, με όλους αυτούς που μας ‘’κουβαλάει’’ αυτή η καινούρια η Νεφέλη.

*Μπαίνουν και οι δύο στην είσοδο και ψάχνουν τα γραμματοκιβώτιά τους*

ΜΑΡΙΑ:

Ποιους ‘’κουβαλάει’’ δηλαδή;

*Σταματάνε το ψάξιμο στα γραμματοκιβώτια και συνομιλούν.*

ΕΛΕΝΗ:

Καλέ κάθε μέρα φέρνει τον έναν και τον άλλον εδώ μέσα. Κάθονται καμιά ώρα και φεύγουν. Και όλοι ηλικιωμένοι. Και αυτή θα ‘ναι δεν θα ‘ναι 24. Οίκο ανοχής την έκανε την πολυκατοικία μας.

ΜΑΡΙΑ:

Τι εννοείς;

ΕΛΕΝΗ:

Ε δεν καταλαβαίνεις τώρα; Τι θέλει αυτή με τους γέρους; Νέα, όμορφη.

Την πληρώνουν

ΜΑΡΙΑ:

ιιιιιιιιιιιιιι

*H Μαρία βάζει το χέρι στο στόμα της*

ΕΛΕΝΗ:

Θα πάρω τον διαχειριστή σήμερα κιόλας, να κανονίσουμε συνέλευση για να την διώξουμε.

ΜΑΡΙΑ:

Σίγουρα, σίγουρα.

*Και προχωράνε και οι δύο προς το ασανσέρ και μπαίνουν μέσα.*

**2.ΕΣΩΤ./ΣΠΙΤΙ ΚΥΡΙΑΣ ΕΛΕΝΗΣ/10.05**

*Η κάμερα μέσα στο σπίτι μας δείχνει να ανοίγει η πόρτα και να μπαίνει η Ελένη στο διαμέρισμά της. Στον καναπέ, κοντά στην πόρτα. ο άντρας της ο Νίκος, διαβάζει εφημερίδα έχοντας την τηλεόραση ανοιχτή.*

ΕΛΕΝΗ:

Ε μα δεν είναι κατάσταση αυτή. Νίκο να πάρεις τον διαχειριστή τηλέφωνο για αυτή την καινούρια την Νεφέλη. Θέλουμε να φύγει. Δεν θα μας κάνει την πολυκατοικία μας οίκο ανοχής.

ΝΙΚΟΣ:

Μμμμ

*O Νίκος απορροφημένος στην εφημερίδα του δεν της έδωσε και πολύ σημασία. Και συνέχισε να διαβάζει. Η Ελένη αφήνει τις σακούλες στην κουζίνα και πριν προλάβει να τακτοποιήσει τα ψώνια της ακούει πόρτα να ανοίγει στο διαμέρισμα της Νεφέλης και τρέχει γρήγορα στο ματάκι της πόρτας. Εμείς βλέπουμε μέσα από το ματάκι της πόρτας έναν ηλικιωμένο κύριο γύρω στα 70, και μία νεαρή κοπέλα όχι πάνω από 24 χρονών. Είναι η Νεφέλη. Είναι πολύ όμορφη, μελαχρινή , με ωραίο σώμα και φοράει φόρμα και ένα T-shirt. Δείχνουν να αποχαιρετίζονται. Η Ελένη ξαφνιάζεται με αυτό που βλέπει και ανοίγει την πόρτα γρήγορα και απότομα.*

**3.ΕΣΩΤ./ΔΙΑΔΡΟΜΟΣ ΠΟΛΥΚΑΤΟΙΚΙΑΣ ΜΕΤΑΞΥ ΤΩΝ ΔΥΟ ΔΙΑΜΕΡΙΣΜΑΤΩΝ.**

ΕΛΕΝΗ:

Γρηγόρη!

*Η Ελένη φαίνεται έκπληκτη και έχει μείνει με ανοιχτό το στόμα.*

ΓΡΗΓΟΡΗΣ:

Ελένη μου! Τι κάνεις; Πόσο καιρό έχω να σε δω.

*Γυρνάει προς το μέρος της Νεφέλης.*

Νεφέλη η Ελένη είναι ξαδέρφη μου

*Η Νεφέλη χαμογελάει στον Γρηγόρη ενώ στέκεται στην πόρτα. Εντωμεταξύ ο Νίκος σηκώθηκε από τον καναπέ του να δει τι συμβαίνει και βγαίνει και αυτός στον διάδρομο.*

ΕΛΕΝΗ:

Καλά, δεν ντρέπεσαι στην ηλικία σου να πηγαίνεις με μικρούλες. Δεν ήξερα ότι σου περισσεύουν για να πληρώνεις την μία και την άλλη βρωμιάρα.

ΓΡΗΓΟΡΗΣ:

Ελένη τι λες; Η νεφέλη δεν είναι αυτή που νομίζεις.

ΝΕΦΕΛΗ:

 Κύριε Γρηγόρη δεν χρειάζεται να το κάνετε αυτό.

ΓΡΗΓΟΡΗΣ:

Δεν θα το επιτρέψω αυτό Νεφέλη. Ελένη η Νεφέλη βοηθάει τους ηλικιωμένους άστεγους. ΝΑΙ. Είμαι και εγώ άστεγος. Ο πατέρας της είναι γιατρός και μας κάνει δωρεάν εξετάσεις και μας βοηθάει όταν έχουμε προβλήματα υγείας. Και η Νεφέλη μας φέρνει σε αυτό το διαμέρισμα να κάνουμε ένα μπάνιο, να φροντίσουμε για την υγιεινή μας και μας δίνει ρούχα και φαγητό. Σε όποιους μπορεί, όταν μπορεί. Δεν μένει εδώ αλλά το έχουν ενοικιάσει για εμάς. Δεν μας φοβούνται. Μας βοηθάνε σαν να είμαστε δικοί τους άνθρωποι.

ΕΛΕΝΗ:

Και φέρνεις εδώ μέσα τον κάθε βρωμιάρη που βρίσκεις στους δρόμους;

*Η νεφέλη αφού είχε ελαφρώς κατεβασμένο το κεφάλι, ανασηκώθηκε και έκανε κίνηση να μπει στο διαμέρισμα σαν να μην την άγγιζαν τα λόγια της. Ο Γρηγόρης κατευθύνθηκε προς τις σκάλες χωρίς να χαιρετήσει την Ελένη και κοιτώντας την Νεφέλη της είπε:*

ΓΡΗΓΟΡΗΣ:

Νεφέλη μου ευχαριστώ για όλα. Αυτός ο κόσμος θα αλλάξει αν συνεχίσουν να υπάρχουν άνθρωποι σαν κι εσένα. Θα αλλάξει μαζί σου.

*Ο Γρηγόρης φεύγει και η Νεφέλη χαμογελώντας του γλυκά κλείνει την πόρτα. Ενώ η Ελένη κατευθύνεται έξαλλη με τον Νίκο στο διαμέρισμα της.*